
******P o z v á n k a  n a  o d b o r n ý s e m i n á r**

***Aktuálne otázky školskej psychológie XII.***

***„Možnosti intervencie školského psychológa v kontexte súčasnej rodiny“***

***Dátum: 28.11. 2018 o 9,00 hod.***

***Miesto konania: Pedagogická fakulta UMB, Ružová ul. 13, Banská Bystrica,***

***Blok C, čísla miestností spresníme dodatočne***

***(ako sa k nám dostanete? – pozri navigácia)***

***Cieľová skupina: odborní zamestnanci škôl a poradenských zariadení,***

***študenti 2. ročníka Mgr. štúdia psychológie***

Vážené kolegyne a kolegovia,

srdečne Vás pozývame na odborný seminár organizovaný ***Asociáciou školskej psychológie*** a ***Katedrou psychológie Pedagogickej fakulty UMB*** v Banskej Bystrici.

Z hľadiska poskytnutia ešte väčšej rozmanitosti odborných informácií sú súčasťou odborného seminára prednáška, dva workshopy a supervízne stretnutie.

Odborného seminára je možné zúčastniť sa:

1. ako **člen AŠP** s uhradeným ročným členským poplatkom (**10 eur do 31.3. 2018**) za rok 2018 – bezplatne
2. **s jednorázovým poplatkom10 eur** za celé podujatie, poplatok je možné uhradiť priamo na mieste
3. ***Supervízne stretnutie k aktuálnemu problému práce školského psychológa v kontexte súčasnej rodiny*** v skupine do 10 účastníkov – **extra doplatok 10 eur**

**Program odborného seminára:**

1. 9,00 – 9,15 Úvod, privítanie účastníkov, základné informácie o aktualitách, zmenách v AŠP i jej najbližšie perspektívy.
2. 9,15 – 9,45 Prednáška: ***Quo vadis familia – Mgr. Lenka Ďuricová, PhD.*** *(členka KPs PF UMB)*
3. Workshopy:

9,50 – 11,20 ***Modriny na duši – Mgr. Mariana Kováčová, PhD.*** *(riaditeľka centra Slniečko,* [www.centrumslniecko.sk](http://www.centrumslniecko.sk)*)*

11,40 – 13,10 ***Školský psychológ ako bezpečná vzťahová osoba pre deti s poruchou attachmentu v školskom prostredí – Mgr. Monika Boričová*** *(zástupkyňa riaditeľky Inštitútu Rodinnej Terapie,* [www.rodinnaterapia.sk](http://www.rodinnaterapia.sk))

1. 13,15 – 13,30 ***Ukončenie stretnutia a jeho reflexia***
2. 14,00 – 18,00 ***Supervízne stretnutie*** *– pod vedením* ***Mgr. Mária Paľová. PhD.*** *(certifikovaný supervízor) pre extra platiacich účastníkov k aktuálnej téme odborného seminára*

**Z organizačných dôvodov Vás prosíme o zaslanie elektronickej prihlášky so záujmom o účasť na odbornom podujatí do 16. 11. 2018. Účasť na seminári ako aj na supervíznom stretnutí sú limitované obmedzeným počtom účastníkov.**

**Prihláška je dostupná na:**

[**https://docs.google.com/forms/d/13lf91aaEBwI0UymYhAlTTaafe7ELGpERMeet4\_Z-AU4/edit**](https://docs.google.com/forms/d/13lf91aaEBwI0UymYhAlTTaafe7ELGpERMeet4_Z-AU4/edit)

Vítané sú Vaše návrhy a pripomienky k efektívnemu spôsobu vzájomnej spolupráce školských psychológov v jednotlivých regiónoch, ale aj v rámci celého Slovenska.


So srdečným pozdravom

doc. PhDr. Zlata Vašašová, PhD. doc. PhDr. Marta Valihorová, CSc.

vedúca Katedry psychológie PF UMB v Banskej Bystrici predsedníčka AŠP

**Navigácia – ako sa k nám dostanete**

Odborný seminár sa uskutoční v priestoroch Pedagogickej fakulty Univerzity Mateja Bela v Banskej Bystrici, Ružová 13 (časť Sásová).



V prípade, že do Banskej Bystrice pricestujete autobusom, resp. vlakom je potrebné vystúpiť na autobusovej resp. železničnej stanici (ktoré sú v tesnej blízkosti) a odtiaľ prejsť na Námestie Slobody, ktoré je od staníc vzdialené cca 5-7 min. (pešo). Dostanete sa na zastávku Námestie Slobody – smer Sásová, z ktorej môžete pokračovať autobusmi číslo 20, 21, 22, alebo 23. Výstupná zastávka je pre všetky autobusové spoje rovnaká a to Rudlovská TASR. Fakulta je od tejto zastávky vzdialená cca 7-10 minút (pešo).

**Z Námestia slobody: autobusy č. 21, 22, 23 - smer Pieninská, zástavka Rudlovská TASR.**

**autobus č. 20 – smer Karpatská, zástavka Rudlovská TASR**

Prehľad autobusových spojov, ktorými sa k nám 28.11. 2018 dostanete:

Autobus č. 20 čas odchodu 8: 22

Autobus č. 21 čas odchodu 7:43, 8:23

Autobus č. 22 čas odchodu 8:03, 8:43

Autobus č. 23 čas odchodu 7:51, 8:54

V Banskej Bystrici sa do vozidiel MHD nastupuje prvými a druhými dverami. Je možné využiť platbu v hotovosti u vodiča, platbu čipovou kartou, SMS lístok alebo si môžete kúpiť časový predplatný lístok. **Jednorazové cestovné lístky** (JCL) sú na neobmedzený počet za sebou idúcich zastávok v jednom vozidle v jednom smere (v zmysle cestovného poriadku) bez obmedzenia času. Výnimky v prípade priebežných konečných sú uvedené v cestovných poriadkoch. Pri platbe v hotovosti sa **kupujú len u vodiča** ( 0,70 centov). Pri prestupe si treba kúpiť nový lístok.